钦定古今图书集成/理学汇编/文学典/第083卷 > 姚勉
## 钦定古今图书集成/理学汇编/文学典/第083卷 > 姚勉

按《江西通志》：“勉，字成一，新昌人。少颖敏，日诵数千言。
理宗宝祐中状元。当儒臣阅其试卷，称之者有曰：‘洋
洋万言，得奏对体。议论本于学识，忧爱发于忠忱。张、
程奥旨，晁、董伟对，贾、陆忠言，皆具于此篇。初授平江
节度判官，丁父忧，服阕，除正字。时太学生有因论丁
大全而被逐者，勉上言斥逐学宫之士，以禁天下之
言者。此蔡京、秦桧所为，今日岂宜有此’？”遂归，除通判
处州，辞不就。及吴潜入相，召为校书郎兼太子舍人。
轮对，言朝廷纲领，惟在用人听言，又及守帅数《易》之
弊。后上过东宫，勉讲《否卦》，因指斥权奸，无所顾避。忤
贾似道，遂讽孙附凤劾勉为吴潜党。勉归而卒。有《雪
坡集》。